แนวโน้มดัชนีเช้าลงตามต่างประเทศ
นักวิเคราะห์ฯคาดตลาดหุ้นไทยเช้านี้ปรับตัวลงตามต่างประเทศวอลุ่มเบาบาง รอลุ้นผลประชุมผู้นำยุโรป
9 ธ.ค. 2554

นักวิเคราะห์ฯคาดตลาดหุ้นไทยเช้านี้ปรับตัวลงตามต่างประเทศวอลุ่มเบาบาง รอลุ้นผลประชุมผู้นำยุโรป 
นักวิเคราะห์ฯคาดตลาดหุ้นไทยเช้านี้ปรับตัวลงตามต่างประเทศ โดยมีแรง take profit ออกมาแต่คงไม่มาก ขณะที่วอลุ่มคงเป็นไปอย่างเบาบาง เนื่องจากนักลงทุนรอติดตามผลการประชุมผู้นำสหภาพยุโรป ประกอบกับตลาดหุ้นไทยปรับตัวขึ้นมามากแล้ว และกำลังเข้าสู่ช่วงวันหยุดยาว จึงน่าจะทำให้นักลงทุนบางส่วนชะลอลงทุนไปก่อน พร้อมให้แนวรับ 1,030 จุด แนวต้าน 1,050 จุด
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะปรับตัวลงตามตลาดหุ้นต่างประเทศ โดยมีแรง take profit ออกมาแต่คงไม่แรงมาก และมูลค่าการซื้อขายคงเป็นไปอย่างเบาบาง เนื่องจากนักลงทุนรอติดตามผลการประชุมสุดยอดผู้นำสหภาพยุโรปว่าจะออกมาเป็นอย่างไร ประกอบกับตลาดหุ้นไทยก่อนหน้านี้ได้ปรับตัวขึ้นมาหลายวันแล้ว และกำลังจะเข้าสู่ช่วงวันหยุดยาวคงทำให้นักลงทุนบางส่วนชะลอการลงทุนไปก่อน 
พร้อมให้แนวรับ 1,030 จุด แนวต้าน 1,050 จุด